Diari Oficial de la Generalitat Valenciana


Sumari del DOGV 7561, del 01-07-2015 (2015/5878)

Notificació de la sentència dictada en el procediment de mesures número 82/2015.
--------------------------------------------------------------------------------

### Dades del document

Número de DOGV
:   7561

Data del DOGV
:   01-07-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/5878


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de mesures número 82/2015. [2015/5878]  
Juí: família, guarda, custòdia o aliments fill menor no matrimonial no consensuat 000082/2015.  
Part demandant: Martha Leticia Cerón Montilla.  
Part demandada: Gonzalo Antonio Vélez Villaquirán.  
Sobre: guarda, custòdia o aliments de fills menors no matrimonials no consensuats.  
En el juí a què es fa referència s'ha dictat la resolució que té la dispositiva, literalment, com seguix:  
  
«Estimar parcialment la demanda presentada pel procurador Juan Carlos Molla Carrazoni, en nom i representació de Martha Leticia Cerón Montilla, contra Gonzalo Antonio Vélez Villaquirán, i en conseqüència:  
  
1. Aprove les mesures definitives següents:  
Primera. Exercici exclusiu de la pàtria potestat.  
L'exercici de la pàtria potestat sobre el menor M. A. V. C. serà exclusiu per la mare, Martha Leticia Cerón Montilla.  
L'exercici exclusiu de la pàtria potestat implica l'adopció per la mare de totes les decisions rellevants que afecten el seu fill, especialment en l'àmbit educatiu, sanitari, religiós i social.  
Per això, decidirà de manera exclusiva sobre l'elecció o canvi de centre o model educatiu o activitats extraescolars que es realitzen; l'autorització de qualsevol intervenció quirúrgica, tractament mèdic no banal o tractament psicològic, tant si comporta alguna despesa com si està coberta pel sistema públic de sanitat o per alguna assegurança privada, sempre que no siga suficient el mer consentiment del menor; la realització o no d'un acte religiós o social rellevant, i també la manera de dur-lo a terme, sense que respecte d'això tinga prioritat el progenitor amb qui es trobe el menor en el moment de ser realitzat; el canvi de domicili; i l'autorització per a l'eixida del territori nacional.  
  
Segona. Règim de convivència individual.  
Atorgue a la mare, Martha Leticia Cerón Montilla, el règim de convivència amb el seu fill menor.  
Tercera. Règim de relacions.  
No establisc cap règim de relacions del progenitor no convivent, Gonzalo Antonio Vélez Villaquirán, amb el seu fill menor.  
Quarta. Contribució a les despeses d'atenció del menor.  
El progenitor no convivent, Gonzalo Antonio Vélez Villaquirán, haurà de satisfer, des de la mensualitat de gener de 2015 i amb caràcter mensual (dotze mensualitats anuals), en concepte de despeses ordinàries d'atenció al seu fill, M. A., la quantitat de 150 euros, que haurà d'ingressar en el compte que designe la mare, per anticipat i dins dels cinc primers dies de cada mes.  
L'import anterior haurà d'actualitzar-se anualment d'acord amb les variacions que experimente l'índex de preus de consum que publica l'Institut Nacional d'Estadística, o organisme que el substituïsca en un futur; esta actualització es produirà de manera automàtica, sense necessitat d'un requeriment previ, i considerant, com a data inicial per a l'actualització el mes i any en què es fixa, i com a data final, el mateix mes de l'any en què s'actualitza; este càlcul el permet l'opció Vol actualitzar una renda- de la pàgina web de l'Institut Nacional d'Estadística.  
  
L'impagament de la contribució a les despeses d'atenció podrà ser constitutiu d'un delicte d'abandó de família, previst en l'article 227 del Codi Penal i castigat amb pena de presó o multa.  
A més, ambdós progenitors hauran de satisfer la mitat de les despeses extraordinàries del seu fill.  
2. No condemne a costes cap de les parts.  
Contra esta sentència, que no és ferma, es pot interposar un recurs d'apel·lació davant de la Secció Novena de l'Audiència Provincial d'Alacant, que no suspendrà l'eficàcia de les mesures acordades (art. 774.5 LEC) i que haurà d'interposar-se, si pertoca, davant d'este mateix jutjat en el termini dels 20 dies següents al de la notificació (art. 455 i 458 LEC).  
L'admissió del recurs exigix, que en interposar-lo, s'haja consignat la quantitat de 50 euros en el compte de depòsits i consignacions d'este Jutjat (compte del Banco Santander número 0706 0000 02 0082 15). També es pot realitzar la consignació per mitjà de transferència al número de compte 0049 3569 92 3865566213, i caldrà indicar en el caseller d'observacions el número 0706 0000 02 0082 15. Queden eximits de la constitució del depòsit per a interposar un recurs els qui tinguen reconegut el dret d'assistència jurídica gratuïta (DA 15a LO 6/1985, d'1 de juliol, del Poder judicial).»  
  
Atés que es desconeix el domicili o residència actuals de la part demandada, mitjançant una diligència d'ordenació, com a secretari, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ordene publicar este edicte en el Diari Oficial de la Comunitat Valenciana, per a portar a efecte la diligència de notificació a Gonzalo Antonio Vélez Villaquirán.  
  
Elx, 18 de juny de 2015.- El secretari judicial: Francisco Javier García Navarro.